Presidenti Trump në samitin e G 7-ës
Presidenti Trump në samitin e G 7-ës Teaser: Presidenti Trump thotë se ka arritur progres të rëndësishëm për çështjen e tarifave tregtare dhe një raport më të drejtë tregtar
Emocionet ishin të dukshme kur Presidenti i Shteteve të Bashkuara, Donald Trump, u takua me udhëheqësit e tjerë të G 7-ës gjatë punimeve të samitit të përvitshëm që po zhvillohet këtë radhë në Kanada. Megjithatë diskutimet ishin të civilizuara dhe diplomatike. Presidenti Trump i qëndroi mendimit se Shtetet e Bashkuara janë në disavantazh në tregtinë me vendet aleate evropiane. Në një takim dypalësh me organizatorin e samitit, Justin Trudeau, Presidenti amerikan bëri shaka duke thënë se kryeministri kanadez kishte rënë dakort “për heqjen e gjithë tarifave”. , tha Presidenti Trump. Në një takim pasues me Presidentin francez, Emmanuel Macron, Presidenti Trump vuri në dukje defiçitin tregtar të SHBA-së me Bashkimin Evropian. , tha Presidenti Trump. Zoti Macron tha se pati një “diskutim shumë të drejtpërdrejtë dhe të hapur” me Presidentin Trump dhe se “ekziston një rrugëtim i rëndësishëm për të përparuar së bashku”. Presidenti Trump vendosi tarifa mbështetur tek arsyetimi se industria e dobësuar në vend mund të ndikojë tek siguria kombëtare e Shteteve të Bashkuara. Aleatët më të afërt të SHBA-së, si Kanadaja, Meksika dhe BE-ja, po kundërpërgjigjen me tarifat e tyre. Përpara se të nisej për takimin në Kanada, Presidenti Trump u tha gazetarëve se Rusia duhet të ftohet për t’u bërë sërish pjesë e samitit të vendeve më të zhvilluara.